***Atopida*** er en slekt av biller. De utmerker seg ved at de aller fleste artenes larver lever i ferskvann, de voksne derimot på land. Slike livssykler er vanlige hos mygg, øyenstikkere, døgnfluer, steinfluer og vårfluer, men uvanlige hos biller som vanligvis er enten land- eller vannlevende.

Utseende
--------

Små, ovale, vanligvis ganske flate biller. De kan kjennes på at antennene er trådformede, brystskjoldet (pronotum) er ganske kort og kroppen vanligvis dekket av korte hår. **Hodet** er gjerne noe nedbøyd og knapt synlig ovenfra. Langs sidene går et par skarpe kinn-lister. Antennene er 11-leddete, trådformede og når omtrent til bakkanten av brystskjoldet. **Brystskjoldet** (pronotum) er ganske kort og mye bredere enn langt. **Dekkvingene** er vanligvis avflatet midt på, sett ovenfra ovale eller jevnbrede, tre til åtte ganger så lange som pronotum. De mangler tydelige punktrekker. **Beina** er temmelig tynne og skjøre (faller lett av), noen har fortykkede baklår og lange sporer på bakleggen. **Larvene** er avflatede, skrukketroll-lignende, bakkroppen langt tilspisset. De skiller seg fra andre billelarver ved at de har lange, flerleddete antenner. De kryper på bunnen og på vannplanter, svømmer ikke.

Levevis
-------

De aller fleste artene har larver som lever i stillestående ferskvann, men noen tropiske arter lever i fuktig, død ved, og noen arter lever i rennende vann. Larvene tåler lite forurensning og kan brukes som indikatorer på vannkvalitet. De lever mest trolig av å filtrere detritus (råtnende plantemateriale, mudder). De puster i luft og må opp til overflaten for å hente denne av og til. Når larven er fullt utvokst, kryper den på land for å forvandle seg til en puppe. De voksne insektene finner man ofte i vegetasjonen. De flyr godt, særlig om natten, og blir ofte tiltrukket til lys. Artene i slekten *Scirtes* kan hoppe. Hårbillene er ganske vanlige i tempererte områder, mindre vanlige i tropene. Artene i den artsrike slekten *Cyphon* er temmelig vanskelige å bestemme.

Utbredelse
----------

Slekten lever på New Zealand.

Systematisk innedling
---------------------

* Ordenen biller, Coleoptera
	+ Underordenen Polyphaga
		- Overfamilien hår- og dvergbiller, Eucinetoidea (=Scirtoidea)
			* Familien hårbiller, Scirtidae (=Elodidae, Helodidae)
				+ Underfamilien Scirtinae (=Cyphoninae)
					- Slekten ***Atopida*** White, 1846
						* *Atopida basalis* Broun, 1912
						* *Atopida castanea* White, 1846
						* *Atopida dorsale* Broun, 1893
						* *Atopida grahami* Broun, 1910
						* *Atopida hirta* Broun, 1880
						* *Atopida impressa* Broun, 1914
						* *Atopida lawsoni* Sharp, 1878
						* *Atopida montana* Broun, 1921
						* *Atopida pallidula* Broun, 1921
						* *Atopida proba* Sharp, 1878
						* *Atopida sinuata* Broun, 1893
						* *Atopida suffusa* Broun, 1910
						* *Atopida suturalis* White, 1846
						* *Atopida testacea* Broun, 1880
						* *Atopida villosa* Broun, 1921

Referanser
----------

1. ↑  «Artsdatabankens artsopplysninger». Artsdatabanken. 26. oktober 2020. Besøkt 26. oktober 2020.
2. ↑  «Artsdatabankens navneopplysninger med artstre». Artsdatabanken. 26. oktober 2020. Besøkt 26. oktober 2020.

Eksterne lenker
---------------

* (en) *Atopida* i Global Biodiversity Information Facility Rediger på Wikidata

* (en) *Atopida* hos NCBI Rediger på Wikidata

* *Atopida* – detaljert informasjon på Wikispecies Rediger på Wikidata